Eberhard Walde
Dr Eberhard Matthias Walde (* 27. Merz 1949 z Leipzig; † 16. Dezämber 2011 z Salzwedel) isch e dytsche Bolitiker (Di Griene) gsii.

Läbe un Beruef 
Dr Eberhard Walde isch z Leipzig uf d Wält chuu. Churz vor em Böu vu dr Muure isch er mit syre Familie uf Weschtdytschland gflichtet. No dr Schuel het dr Walde ne Uusbildig zum Automechaniker bi Opel absolviert.

Ändi 1970er Johr isch dr Walde Mitglid im Vorstand vum Bundesverband Burgerinitiative Umwältschutz (BBU). Anne 1980 het dr Walde zue dr Mitgrinder vu dr Bartei Di Griene ghert. Är het in dr Bartei zum links-alternative Späktrum zellt. Vu 1983 bis 1991 isch dr Walde Bundesgschäftsfierer vu dr Griene gsii.

Im Johr 1987 het sich gege di blant Volkszellig engaschiert. Wäg em Ufruef zum Abdränne vu dr Regischtriernummere uf dr Volkszelligsbege isch er zämme mit em Roland Appel vum Amtsgricht Bonn zue 50 Dagessätz wäge "Ufruef zur Sachbschedigung" verurdailt. In dr 2. Inschtanz isch anne 1988 s Urdail gege Zahlig vun ere Bueß ufghobe wore.

Wu d Bartei bi dr Bundesdagswahl 1990 im Weschte an dr 5-Brozänt-Hurd gschyteret isch, het sich dr Walde im Friejohr 1991 us dr Bundesbolitik zruckzoge un schließlig us dr Bartei uusdrätte, wel er nit yyverstande gsii isch mit dr Entwicklig vum bolitische Kurs vu dr Griene.

Dr Walde het syy Engaschment verlageret un het im Ufdrag vu dr Schwyzre Caritas humanitäri Hilf im Nordirak, z Ruanda un im Kosovo glaischtet.

Ändi 1990er Johr isch er uf Dytschland retuurchuu. Är isch mit syre Läbesgfehrti uf Trebel im nidersächsische Wendland zoge un het dert e Lade fir regionali Brodukt bedribe. Wichtig isch isch ihm s Engaschment gege s blant Atommilländlager z Gorleben blibe. Unter anderem isch er Schriftfierer vu dr Bürgerinitiative Lüchow-Dannenberg e. V. gsii.

Am 16. Dezämber 2011 isch dr Eberhard Walde z Salzwedel im Alter vu 62 Johr an eme Härzinfarkt gstorbe. D Vorsitzende vu Bindnis 90/Di Griene, d Claudia Roth, wu lang mit em Walde in ere Wohngmainschaft bi Bonn zämmegläbt het, het en gwirdigt mit dr Wort:

Familie 
Dr Walde isch e Uränkel vum Holzschnitzer un Bildhauer Christian Hermann Walde gsi. Sy Brueder iisch dr Geolog Detlef Walde. Em Walde sy Läbesgfehrti isch d Michaela Lüngen gsii. Är het e Suhn, Felix Walde, un e Dochter, Lea Dünow, gha.

Fueßnote

Weblink 
 Amtsbesuch: Grün-Schnabel gegen Alt-Klug, Focus 49 (2001), 3. Dezämber 2001, abgruefen am 18. Dezember 2011
 Grünen-Mitbegründer Eberhard Walde gestorben, Welt Online, 18. Dezämber 2011, abgruefen am 18. Dezämber 2011
 Grünen-Mitgründer Eberhard Walde gestorben, Der Standard, 18. Dezämber 2011, abgruefen am 18. Dezämber 2011
 Trauer um Eberhard Walde, uf www.gruene.de, abgruefen am 18. Dezämber 2011

Mitglid vu Bündnis-90/Die-Grünen
Leipzig
Dütsche
Maa